LUGU ON VÄLJA MÕELDUD.
SARNASUSED INIMESTE, SÜNDMUSTE JA PAIKADEGA ON KOKKUSATTUMUS.
Jätkame Gali Levyga,
noore naisega, kes juba kaks ja pool kuud Venemaal vangistuses on veetnud.
Rääkisime varem Orna Levyga.
Küsisime, kuidas diplomaatilised jõupingutused tema tütre päästmiseks
edenevad, või pigem ei edene.
Orna Levy, tere õhtust.
- Tervist, Sivan. - „Tervist, Sivan...“
GALI EI OLE ÜKSI
Vaata ette!
- Vabandust, andke andeks. - Vaata, kuhu sa sõidad!
Tere, ma otsin Yakiri-nimelist meesterahvast.
Kas ta töötab siin?
- Seal ta on. - Aitäh.
Need on Efi, Mozi, Boaz...
- Selle tüübi nimi ei meenu. - Dudi.
Õige jah. Dudi.
Olen kursis, et Gali teenis sõjaväeluures,
aga ma ei tea täpselt, kus. Mõistan, et see on salastatud
ja ilmselt ei või sa vastata, aga...
Nagu see mind huvitaks. Nad kõik võivad persse käia.
See on eriüksus. Küberkaitse, tehniline tugi...
Ja kas need mehed töötasid samas üksuses?
Jah ja ei. Meie Galiga töötasime taustajõududes.
Kulisside taga, konditsioneeriga toas.
Need poisid olid aga köögipoolel, otse sündmuste keskel.
Reservväelased, kõik neli.
Kas sa suhtled neist kellegagi?
Paneme kokku kampaaniavideot, kus Gali sõbrad ütlevad:
- „Toome Gali koju.“ - Need on kahtlased tüübid.
- Mis mõttes kahtlased? - Südamlikesse videotesse nad ei sobi.
Ma ei tea, kas Hadas rääkis, et ma olin sel aastal sõjaväes Gali ülemus.
- Kolm aastat. - Ei.
Kaks ajateenijana, üks lepingulisena.
Ei, minu arust visati Gali juba ajateenistuse ajal välja.
Kas ta ei rääkinud?
Oled kindel, et räägid Galist?
Kõigepealt pandi ta lihtsamate tööde peale ja siis ta lahkus.
- Miks? Mida ta tegi? - Vabandust.
Võta istet, ma räägin.
Meie üksus osales iga mõne kuu tagant ühisoperatsioonis.
Seda on aastaid täpselt ühtemoodi läbi viidud.
Räägime ju sõjaväest, kõik töötavad autopiloodi peal.
Ühtäkki ilmub välja Gali, vaatab ringi ja küsib:
„Kuulge, miks õhutoetuse trajektoor just selline on? Ja kellaaeg?“
Meie selgitame: „Tavapärane praktika. Arvestada tuleb kütusekulu ja nähtavust.“
Tema ütleb: „Selge.“ Helistab üksuse meteoroloogile,
tuleb tagasi ja lausub:
„Sel ajal puhub kütust säästev taganttuul, saame turvalisema trajektoori valida.
Ja sel kellaajal nad palvetavad, valvureid on vähem.“
Kakskümmend aastat rutiini, siis ilmub välja Gali ja põmaki.
Otsekui võluväel loksub kõik paika, asi toimib.
Ainult et meie ülemus kirjutas muudatused enda nimele
ja võttis kogu au endale.
Ja Gali... No ta oli marus.
Ta läks kõrgematele ülemustele kaebama ja visati allumatuse eest välja.
Vaata, ta oli mulle väga oluline.
Viimati kuulsin, et ta oli Maozi juurde tööle läinud.
Hoiatasin, et selliste inimeste heaks on ohtlik töötada.
- Kelle juurde ta tööle läks? - Maoz Atari.
Ta oli kolonelleitnant, kes samuti üksusest minema löödi.
Miks tema minema löödi?
Räägiti, et ta olevat kasutanud sõjaväe ressursse
uimastite üle piiri smugeldamiseks. Saad aru?
Sellise mehe heaks Gali töötaski. Hiljem sai neist paar.
- Ei. - Jah.
Mida 50-aastane mees 20-aastase neiuga teeb?
Ütlesin seda ka Galile. Aga tema... Ta ei suhtunud sellesse hästi.
Käitus, nagu oleksin mina pervert, kes teda ahistas.
Ja vaata, kus ta nüüd on. See ei saa olla kokkusattumus, ega?
Kas sa saad aidata mul neid mehi leida?
Hankisin nende telefoninumbrid, helistasin korduvalt, käisin ukse taga,
rääkisin nende peredega, aga mehi endid ei leia.
Ma ei oskaks kusagilt alustadagi.
Keegi peab ju seda Maozi tundma.
Ei usu. Ma ei tea sedagi, kas ta on juba välja lastud.
- Kust? Sõjaväest? - Ei, mitte sõjaväest.
Vanglast.
JERUUSALEMMA TELESTUUDIOD
Tahan veel kord tänada kõiki, kes on läbi veebilehe annetanud,
ja öelda, et soovijad saavad jätkuvalt annetada.
Ning loomulikult tänan ka peaministrit ja välisministeeriumi usinaid töötajaid.
Ma oskan nende abi hinnata.
- Orna, ka meie toetame sind. - Loomulikult.
- Jätkame pärast reklaamipausi. - Ja kõik!
- Aitäh, Revital. - Aitäh sulle.
- Aitäh, Oded. - Pole tänu väärt.
Loodame, et Gali on peagi kodus.
- Aamen. - Aitäh teile.
- Head aega. - Head aega.
Selline naine.
- Kuidas oli? - Hea.
Nii tobe tunne on. Milleks välisministeeriumit tänada?
Masendav. Gali on kadunud, nemad ei tee midagi.
- Tunnen, nagu pakuksin neile pistist. - Just nimelt.
- Kas arenguid on? - Eelmisest nädalast mitte.
Välisministeerium väljendas optimismi ja kadus.
Tõesti?
Mis on?
Võtku jalad kõhu alt välja, kampaania ei kesta ju igavesti.
- Mida me siis nüüd teeme? - Raha on juurde vaja.
Raha on nagu müra: kui seda on palju,
ei saa keegi magada, isegi mitte välisministeerium.
Hästi.
- Hästi. Kas sul on raha? - Ei.
Kõik kulus õudselt kalli suhtekorraldaja peale.
- Meenutan sulle... - Tulgu Gali koju. Aamen.
...peenetundeliselt, et sa lubasid oma mehe perekonnaga rääkida.
Kuidas sellel rindel läheb?
Unusta ära.
Kas viskan su ära?
Ei, ma tulin autoga.
On see uus asi?
Ei, load on mul aastaid olnud, ma pole lihtsalt sõitnud.
Miks?
- Mul polnud kusagile sõita. - Või nii.
- Tšau. - Tšau.
MAOZ ATAR
Saad aru, et Gali valetas mulle?
Ma ei mõista, kuidas ta üle aasta hommikuti tõusis,
sõjaväevormi naljaviluks selga tõmbas
ja narkodiileri juurde tööle läks. Jumal teab, mida tegema.
Ta oli 20-aastane ja ei tahtnud sulle ilmselt pettumust valmistada.
Võimalik.
- Kas siin see naine töötabki? - Nii mulle öeldi.
Muidugi pane see lukku, enne kui kellelgi kiusatus tekib.
Arvad tõesti, et see kutt sundis teda midagi smugeldama?
Ära kutsu teda kutiks. Ta on täiskasvanud mees, vanem kui sina.
Vabandust, kust ma Revitali leida võiksin?
- Sealt. - Aitäh.
Vii see alus ära, enne kui lahkud.
Ja vaata, et Masha allkirja annab.
Eraisikutele me ei müü.
- Nir, võta pärast need ka, eks? - Mida te meile täpsemalt ei müü?
Me ei müü teile kontoritoole, kontorilaudu,
kontorikappe. Kas jätkan?
Revital, eks? Anna andeks, mu nimi on Orna.
Ma üritasin sulle helistada, jätsin mõned sõnumid.
Sa otsid Maozi. On ta ka sulle võlgu?
Ei, ma kuulsin lihtsalt, et ta lasti välja
ja tahtsin esitada talle mõned küsimused oma tütre kohta, nii et...
Seepärast sa nii tuttav oledki. Su tütar on Venemaal.
Kuidas see Maoziga seotud on?
Mida? Ei-ei, ega ei olegi.
Nad olid lihtsalt kunagi koos. Või noh, koos ühes ja samas üksuses.
Aga ilmselt polegi see oluline.
Kõlab jah, nagu poleks.
Ja sina? Kas sina oled tüdruku isa?
Ei, olen mees, kes endiste naiste telefoninumbrid välja nuhib.
Teate, kahjuks ei ole mul aimugi, kus Maoz asub.
Ja ausalt öeldes üritan teda vältida.
Nir, miks sa selle sisse tagasi viid?
- Too välja! - Olgu-olgu.
Tead, mida mina arvan?
Sa tead täpselt, kus ta on.
Oled mõelnud, miks ta nii vara välja lasti?
- Ma ei ole temaga rääkinud. - Sest ta andis oma kaaslased üles.
Ja nüüd varjab ta ennast. Põhjusega.
Võime olla esimesed, kes teda siia otsima tulid,
aga kindlasti ei jää me viimasteks.
Nii et lase meil temaga rääkida
või riski järgmistega, kes teda otsima tulevad.
Aga pea meeles, et nemad ei pruugi nii viisakad olla.
Mul pole aimugi, kes sa oled ja miks sa arvad, et võid mind ähvardada,
aga kao siit, enne kui ma oma sõbrad kohale kutsun.
Etendus on läbi.
- Andis ta tõesti oma kaaslased üles? - Pole aimugi,
aga kui naine tema asukohta teab, teame seda varsti ka meie.
Miks?
Sest ta helistab mehele, et teda hoiatada.
Ja meie saame teada, kus too end peidab.
Kuidas?
Palusin oma semul naise kõnesid jälgida. Tühine asi.
Ohoh.
Halloo?
Kas sa tahad oma tütart elusana näha?
- Kes räägib? - Pane suu kinni ja kuula.
200 000 dollarit. Saad 24 tundi.
Olgu. Oodake, ma...
Nii palju mul ei ole, aga mõtlen midagi välja, eks?
Stopp! Teeme asja lihtsamaks.
100 000 Ameerika dollarit,
või saadame inimesed vanglasse temaga tegelema.
Ei-ei, palun ärge tehke seda.
- Ma hangin raha. - Olgu-olgu.
See on meie viimane pakkumine. Kuuled?
Kaks seeklit, ilma arveta. Sobib?
Leti alt, keegi ei pea sellest kuulma.
Oota. Üks hetk.
Tead mis. Sa oled hea klient. Räägin, mida ma sinu heaks teen.
25 000 dollari eest anname sulle...
Juhtub seda tihti?
Nüüd, kui ma teleris esinen.
Miks sa vastu võtad?
Sest äkki helistab Gali.
VALI YOSSI LEVY LINNAPEAKS
Kurat.
Benny, vaata, kui ilusad mütsid me talle tegime.
Seal sa oledki. Me hakkasime juba muretsema, eks?
Kui su mehe vennanaine veel siia tuleb, panen ameti maha.
Me istusime õues. Benny ütles, et pole päev otsa välja saanud.
Jajah.
Vaata, poliitik on lõpuks kapist välja tulnud.
Jah, arvasime, et nüüd on õige aeg.
Kõik ütlevad aina: „Mine juba poliitikasse.“
No siis on teil põnevad ajad.
Mäletan, et lapsena ajas ta meie vanemad hulluks.
Tahtis kõigiga diili teha.
Anna andeks, et ma nii hilja tulin, päris pöörane päev oli.
Siis sõitis ta Liibanonis isetehtud lõhkeseadme otsa.
Hukkus hetkega. Hirmus lugu.
Korraldame kampaania alguse puhul ürituse.
Oleks tore, kui te tulla saaksite.
Me pole ammu kogu kambaga kokku saanud.
Oleme koosviibimistest puudust tundnud. Benny ka, eks ole?
- Eks, Benny? - Muidugi.
Bennyke, kas saaksid mind ülemise korruse kraaniga aidata?
Kuidagi ei saa hakkama.
Anna talle vett, eks?
Kraan ei saa hoopis sinuga hakkama.
Tamara, ausalt öeldes...
Su üritusest rääkides...
Bennyl oli öösel palavik,
sellepärast ta täna väljas ei käinudki.
Pole hullu, tule siis üksi.
Tule üksi. See on tähtis Yossile, mulle ja kõigile teistele.
Asi on vaeva väärt, eriti nüüd.
- Ühtsuses peitub ju jõud, eks ole? - Jah.
Tead, ausalt öeldes...
helistasin lootuses, et te saate mind ühe asjaga aidata.
Loomulikult. Milles asi?
Venemaal on tekkinud õigusabikulud.
Siis veel kampaaniakulud, Orit Kadmoni tasud...
- Orna... - Anna andeks, et selle nii jutuks võtan.
Räägime pärast üritust, eks ole?
Meil valitseb praegu täielik kaos.
Tule peole, seal on tore.
Räägime seal ka Galist. Küll sa näed.
Pärast istume korralikult maha
- ja arutame asjad läbi. Eks ole? - Olgu.
Hästi. Pean nüüd minema.
Oleksin äärepealt unustanud.
Vaata, mille ma leidsin.
Võid selle intervjuudele kaasa võtta, las näitavad seda taustal.
Väikest Galit onu seltsis ei ole me veel teleris näidanud.
Tore foto, eks?
- Tšau. Ma lähen. - Tšau.
DORI
Hei. Oled sa seal? Mul on häid ja halbu uudiseid.
Hea uudis: Revital helistas Maozile. Tean, kus ta asub.
Neljakilomeetrine ala, aga hooneid on seal vaid üks.
- Ja see on hea uudis? - Jah. Nüüd halb uudis.
Ma lugesin mehe toimikut.
Roni, ta ei tegelenud narkoäriga.
Ta äritses relvadega.
Ärme sõidame sinna enne, kui rääkinud oleme, eks?
See pole vist kuigi hea mõte.
Kui need inimesed Gali sellesse mässisid, pean nad üles leidma.
Mis mul üle jääb?
Selliste inimestega peab ettevaatlik olema.
Luba, et sa ei lähe ilma minuta sinna.
Orna?
Chase, koht!
Tere.
Kas sina oled Maoz?
- Sa ei tunne mind... - Olen sind telekas näinud.
Jah, mu nimi on Orna, Gali Levy on mu tütar.
Te olite vist koos sõjaväes, eks?
Sa tulid vale inimese juurde. Ma pole see, keda sa otsid.
Hästi.
Aga sa elad siin?
Ei ela.
Ma teen siin tööd.
Valvan farmerite vara.
Vabandust.
Kui keegi loomi varastada üritab, tegelen sellega.
Kui metssead vilja rüüstavad, tegelen nendega.
Tegelen kõigiga, kes siia tulevad.
Metssiga. Populatsiooni tuleb harvendada.
Sa ei tohiks siin olla, see on eramaa.
Äkki katsud meenutada, kas sa tunned mu tütart?
- Võin fotot näidata. - Pole vaja. Ma ei tunne teda.
Ma tean ju, et tunned.
- Tunned Efit, Boazi, Dudit... - Kuule.
- Tean, et ta töötas su juures. - Kuule. Ma ei tunne sind.
Ma ei tunne su tütart ega kedagi neist teistest.
Kohe hakkab sadama. Sinu asemel istuksin autosse ja lahkuksin.
Enne kui kusagil kuristikus lõpetad.
Hei. Anna andeks. Jätsin võtmed autosse, uks läks lukku.
Äkki võin sisse tulla ja lukuabisse helistada?
Oota nüüd. Oota. Olgu, ma lähen.
Juba lähen.
Ei!
Chase! Chase!
Halloo?
Orna Levy?
Kes räägib?
Mees, kes su tütre su ellu tagasi saab tuua.
Mees, kes saab sulle rahu tuua.
Olgu, aga ma kuulen inimesi heebrea keeles rääkimas.
Ma ei tea, millest sa räägid.
Pane ära. Pane ära.
GALI ASJAD
KÄIVITAN...
RÄÄGI NENDE EEST, KELLEL EI OLE HÄÄLT
VIIMASED KUULAMISED
PHANTOM LIMB „JURI GLASKOV“
Sa ahistad mind. Ma pole see, keda sa otsid.
Ma ei lähe kusagile, enne kui räägid, mida te tegite.
Sina, Efi, Dudi ja Boaz.
- Kes su siia saatis? - Mitte keegi.
Kuidas sa neid nimesid tead?
Leidsin nende passid Gali asjade hulgast.
Räägid mulle nüüd, mida sa mu tütrekesega tegid.
Mis sulle nalja teeb?
See tütrekese asi. Intervjuudes ka. „Mu tütreke tegi seda, tütreke tegi toda.“
Nagu oleks ta kaheksane.
- Lasime need koos teha. - Häbi sul olgu, ta oli 20-aastane.
Väike vanusevahe. Ja mis siis? Kas oma haige mehe petmine on parem?
No mis? Gali rääkis mulle. Arvasid, et ta ei märganud?
Lapsed märkavad kõike.
Ütle, kus su sõbrad ennast peidavad!
Sa teed labase vea. Kinnitad endale, et mingid problemaatilised sitapead
kasutasid su „tütrekest“ ära. Tema mädaneb nüüd vanglas,
nemad naudivad elu. Nii või?
Gali ei ole nende ohver, seda võin ma sulle lubada.
Kuidas nii?
Sest nemad töötasid tema heaks.
Mulle öeldi, et Gali töötas sinu heaks.
Töötaski. Minevikus.
Pärast mu vahistamist ei oodanud ta nädalatki.
Ta otsis Venemaal mu koostööpartneri üles ja võttis mu koha üle.
- Mis ta nimi on? - Ei tea ja ei huvita.
Su plika näppas tehingu, mida ma aasta ette valmistanud olin.
Mehed, kelle mina välja õpetasin. Esitles seda venelasele oma plaanina.
Viskas mu kolmeminutilises telefonikõnes üle parda, kui mina vangis istusin.
Sinu „tütreke“.
Aga need mehed...
Miks nad end peidavad, kui nad talle midagi ei teinud?
Ei peida.
Kolm kuud tagasi sain ma keset ööd Indiast veidra kõne.
Efi, üks neist meestest, keda sa mainisid, rääkis koleda häälega.
Palus mul mingi India naise aadressile raha saata,
et Efi saaks uue passi hankida.
Kas sa ei küsinud, miks ta uut passi vajas?
Ei.
Meie alal selliseid küsimusi ei esitata.
Aga üks on kindel: õnnestunud tehingu puhul
selliseid kõnesid vaja ei lähe.
Aga kõige rohkem näitab ilmselt see, et ta raha välja ei võtnud.
Mida see näitab?
Sa ei leia neid, aga mitte sellepärast, et nad end peidavad.
Sul pole lihtsalt enam kedagi leida.
Kuule. Ma tean, et sa oled ta ema
ja sina pole süüdi,
aga kõik, mis Galiga praegu toimub,
on ta kuhjaga ära teeninud.
TOOME GALI KOJU
- Nagu võluväel. - Ei.
- Jah. - Nii ruttu?
Tule vaata.
Ta ütles, et pole väsinud. Soovitasin tal raamatut lugeda,
keetsin talle teed.
Ja kui ma tagasi läksin, magas ta nagu beebi.
Uskumatu.
Toon meile jäätist.
Ema, ma panen mängu valmis.
Kuidas sa mängida soovid?
Lisadega või ilma?
Mul pole ausalt öeldes tuju midagi uut õppida.
Kui miski isa viimasel ajal häirib, viskab ta selle prügikasti.
Ütleb, et tegi nalja, ja vihastab siis, kui midagi üles ei leia.
Nii et ma hoian prügil silma peal.
Mis see on?
- Noxolite. - Ma tean. Miks karp tühi on?
Sa tead isegi, miks.
Kuidas sa seda talle annad?
Segan tee sisse.
- Hulluks oled läinud. - Ema, ma ei taha praegu vaielda.
Ta ütles, et ta ei soovi seda. Selge sõnaga.
Hästi, aga ta ei ela selles majas üksinda.
Siin on teisi ka. Sina näiteks. Ka sina väärid oma elu.
Sina ei pea minu eest vastutama.
- Minu arust elad sa end minu peal välja. - Ei ela.
Ema, paljud peidavad ravimid toidu sisse.
- Kõik lapsevanemad teevad seda. - Lastele, mitte täiskasvanutele.
See ei ole nii suur asi.
Teda ei tohi lapsena kohelda. Saad aru?
Sa ei tohi kohelda teda nagu titte.
Oma isale salaja ravimeid anda...
Kes nii teeb?
Nähtavasti mina.
Nähtavasti.
Orna, milles asi? On kõik hästi?
Mis juhtus?
Tule sisse, istume.
Tule.
Tule sisse.
Benny pere jaoks jään ma naiseks, kes Benny neilt röövis.
Nagu oleksin ma puhtalt tema lõksupüüdmiseks rasedaks jäänud.
Aitäh.
Ja läbi selle tõlgendavad nad kõike, mida ma teen.
Muidugi oli mu elu unistus nihverdada end piduriimportijate kuninglikku perre.
Kuidas Maozi juures läks?
- Mida sa nüüd mõtled? - Ma ei tea.
Oleksin vist sind usaldama pidanud. Kui sa kohe alguses ütlesid,
et ma asja rahule jätaks.
Oritile keskenduksin, kampaania jaoks raha korjaksin. Ma ei tea.
Lootsin tõesti täna vastuseid saada.
Aga mida rohkem ma asja uurin, seda sogasemaks see muutub.
- Selge on vaid üks asi. - Mis?
Inimene, kes Gali tagasi tuua suudaks, ei ole mitte mina,
vaid Gali ise.
Kust ta sinu arvates seda kõike õppinud on?
- Benny käest ilmselgelt mitte. - Kindlasti mitte.
Kes üle jääb?
Parimal juhul vaatas ta mind ja õppis tegema vastupidist.
Kuule.
Praegu räägid sa sellist juttu,
aga olen üsna kindel, et ühel päeval vaatad sa sellele kõigele tagasi,
iseendale ja sellele, kuidas sa praegu tegutsed,
ning mõistad, kui kriitiline sa enda vastu olid.
Ja ehk näed sa end siis sellisena, millisena mina sind näen.
Inimesena, kes on...
täielik põmmpea. Ehtne idioot.
Nagu...
Nagu, haiglaselt loll lausa.
Kuigi kuidagi on juhtunud, et keegi meist seda märganud pole.
Kui sa mind veel idioodiks kutsud...
YOSSI LEVY LINNAPEAKS
Aitäh kõigile, kes siia kogunenud on. Aitäh Nuritile
ja kogukonnakeskusele külalislahkuse eest.
Nagu mõned teist teavad, on praegu rasked ajad,
mul ja mu perekonnal,
kuna üks oluline ja kallis külaline
ei saa siin täna viibida.
Loomulikult räägin ma meie Galist.
Niisiis tahaksime me pühendada järgmise laulu Galile
ja tema imelisele emale Ornale,
kes vaatamata hingevalule meid oma kohalolekuga õnnistanud on.
Ehk kuuleb mingi ime läbi kaugelt meid ka Gali.
Eldar, ole nii kena.
On üks kauge paik
Kus keegi on alati koos sinuga
Sulle kuulumas
Sirutades käe, kui oled üksik
Ornake, kuidas sul läheb?
- Kas sa Danielat tunned? - Ei.
- Meie volinik. - Meeldiv tutvuda.
- Olete te tuttavad? - Ei.
Jah, ma tean sind telerist.
- Elan teile kaasa. - Aitäh.
Kuulge, teeme mälestuseks pilti ka.
Aitäh.
Olgu, me läheme tagasi.
Eks?
Tamara?
- Kas ma võin... - Muidugi.
Ma tean, et ajastus on halb, ilmselgelt.
Aga mul on tõesti vaja teada,
kas te saaksite meid rahaga aidata.
Ma pean kindel olema.
Orna, palun. Mu mees alustab täna kampaaniat.
Ja mida mu tütar täna teeb?
Tamara, ma palun abi,
mitte kõnesid ega laule. Ma vajan raha.
Hästi. Ning me anname mõistliku summa ja arutame asja rahulikult,
ilma sundimata, sobilikumal ajal.
- Tõsiselt, Orna. - Sul on õigus. Anna andeks.
Ja pisut tänulikkust tuleks ka kasuks.
- Mille eest täpsemalt? - Kuidas palun?
Tänulikkust mille eest?
Sa mainisid tänulikkust. Ma küsin, mille eest.
Kahe kuu eest, mis kulus, enne kui te mulle pärast Gali vahistamist helistasite?
Anna andeks, aga ka meil on käed tööd täis olnud.
Nii et tänulikkust mille eest?
Ei, tõsiselt. Selle eest, et te meid häbenete?
Kardate, et keegi võib teid narkokaubandusega seostada?
Tänulikkust selle eest, et te kõik pärast Benny haigestumist kadusite?
- Mu ihuüksinda jätsite? - Mul pole midagi öelda.
Hea, et Benny su käitumist ei näe.
- Ehk ongi parem teda luku taga hoida. - Luku taga hoida?
Kas sa niimoodi kohtledki meest, kes sinu eest alati hoolitsenud on?
Nagu koera, kelle sa koos hoidjaga koju jätad ja ise välja lõbutsema lähed?
Mina? Millal Yossi teda viimati vaatamas käis?
Vabandust, aga ma ei lase sul seda ära rikkuda,
eriti täna õhtul, pärast kõike, mida me Gali heaks teinud oleme.
Minu arust ei hooligi te Galist.
Orna, ma palun.
Teil on kasulik teha nägu, et hoolite,
- minuga uhkeldada... - Vaiksemalt.
Aga te ei hooli ei minust ega Galist, mitte üks põrm.
Ja miks sa ütlesid „meie Gali“? Millal sa temaga viimati kohtusid?
- Orna, aitab. - Tõsiselt. Sest minu mäletamist mööda
juhtus see paasapühal, kui ta oli 17-aastane
- ja sa teda kogu õhtu Galiaks kutsusid. - Lollus.
Ta on veetnud seal kolm kuud. Saad aru? Ja teie poolt täielik vaikus.
Mitte üht sõna.
Aga nüüd näidatakse mind teleris, eks? Ja äkki on ta „teie Gali“.
Ma küsin sult midagi.
Kas tahad minu ja Yossi foto lehtedesse saada? Jah või ei?
- Mida? - Foto minust ja Yossist,
koos ajalehtedes. Tahad sa seda?
Tahad, et ma räägiksin Gali onust,
kes oli Galile teise isa eest ja kandideerib nüüd linnapeaks?
Tahad, et saadan ajakirjanikud sinu juurde, et räägiksid neile,
kui endast väljas ja kurb sa oled?
Nagu oleksid sa oma lihase tütre kaotanud?
Kas see ei vääri ühte väikest tšekki?
Ära vasta, lihtsalt nooguta.
Väga hea.
Aitäh, väga tore õhtu oli.
Head aega.
KIRYAT ATA KOGUKONNAKESKUS
TUNDMATU NUMBER
Halloo?
Pr Levy? Orna Levy?
Kas hakkab jälle peale?
Peame rääkima teie tütrest.
Vaat kus üllatus. Ma katkestan nüüd kõne.
Ma saan aidata.
Ma aitan sel korral hoopis sind.
Räägi, kas sa niimoodi oma aega viidadki.
Ahistades ema, kelle tütar vangis istub.
Neljandas klassis käid või? Mõtled sa sellele vahel,
enne kui oma haledas kitsukeses voodis uinud?
Küsid sa endalt mõnikord, miks sa selline oled?
Kas sa kujutad ette, et su elu on täis valgust, armastust ja...
Mida... Mida ma tegema pean?
Mida? Ei, ma ei mõista.
Võta. Räägi oma emaga.
Ema? Oled see sina?
- Gali? - Ema?
Pr Levy, teie valitsus valetab teile.
Ma saan aidata. Kirjutage üks aadress üles.
Tõlkinud Triin Jürimaa